ব্লা-মা-দাম-পা-ব্সোদ-নাম্স-র্গ্যাল-ম্ত্শান

ব্লা-মা-দাম-পা-ব্সোদ-নাম্স-র্গ্যাল-ম্ত্শান (তিব্বতি: བླ་མ་དམ་པ་བསོད་ནམས་རྒྱལ་མཚན, ওয়াইলি: bla ma dam pa bsod nams rgyal mtshan) (১৩১২ - ১৩৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ছিলেন। ব্লা-মা-দাম-পা-ব্সোদ-নাম্স-র্গ্যাল-ম্ত্শান ১৩১২ খ্রিষ্টাব্দে জা-লু-খাং-গ্সার (ওয়াইলি: za lu khang gsar) নামক স্থানে জন্মগ্রহণ করেন। তার পিতা নাম ছিল ব্দাগ-চান-ব্জাং-পোদ-পেল (ওয়াইলি: bdag can bzang pod pel) এবং মাতার নাম ছিল জো-মো-লুগ-স্ক্যেস (ওয়াইলি: jo mo lug skyes)। পরবর্তীকালে তার মাতা একজন ভিক্ষুণীতে পরিণত হন ও তখন তার নাম হয় মা-গ্চিগ-গ্জোন-বু-'বুম (ওয়াইলি: ma gcig gzon bu 'bum)। তার সতেরো বছর বয়সে ব্সোদ-নাম্স-গ্রাগ্স-পা (ওয়াইলি: bsod nams grags pa) এবং দ্পাল-ল্দান-সেং-গে (ওয়াইলি: dpal ldan seng ge) নামক দুই বৌদ্ধ ভিক্ষু তাকে দীক্ষা দেন। তিনি দোল-পো-পা-শেস-রাব-র্গ্যাল-ম্ত্শান, র্গ্যাল-স্রাস-থোগ্স-মেদ-দ্পাল-ব্জাং-পো, বু-স্তোন-রিন-ছেন-গ্রুব প্রভৃতি বিখ্যাত বৌদ্ধ পন্ডিতদের নিকট কালচক্র সম্বন্ধে শিক্ষালাভ করেন। ১৩৪৪ খ্রিষ্টাব্দে তিনি সা-স্ক্যা বৌদ্ধবিহারের ব্ঝি-থোগ-ব্লা-ব্রাং (ওয়াইলি: bzhi thog bla brang) আবাসালয়ের প্রধান হিসেবে নিযুক্ত হন। এর কিছুদিন পরে তিনি সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ইউয়ান সাম্রাজ্যের গুওশি (চীনা: 國師) বা জাতীয় ধর্মশিক্ষক নিযুক্ত হন। ইউয়ান রাজসভায় তাকে বারবার আমন্ত্রণ জানানো হলেও তিনি পায়ের কোন এক রোগের জন্য প্রতিবার সেই আমন্ত্রণ প্রত্যাখ্যান করেছেন। তার পদের জন্য প্রয়োজনীয় রাজনীতি ও কূটনীতির বদলে তিনি বৌদ্ধ দর্শন শিক্ষা ও সাধনায় বেশি মনোযোগী ছিলেন। এই সময় তিনি সা-স্ক্যা বৌদ্ধ সম্প্রদায়ের নিজেদের গোষ্ঠী দ্বন্দ্ব এবং সা-স্ক্যা ধর্মসম্প্রদায়ের সঙ্গে তা'ই-সি-তু-ব্যাং-ছুব-র্গ্যাল-ম্ত্শানের মতবিরোধের মধ্যস্থতা করেন। তিনি ১৩৪৮ খ্রিষ্টাব্দ পর্যন্ত খুব কম সময়ের জন্য সা-স্ক্যা-খ্রি-'দ্জিন পদে আসীন ছিলেন, যার পরে তিনি সা-স্ক্যা বৌদ্ধবিহারের রাজনীতির অঙ্গন থেকে সরে আসেন। তিনি র্গ্যাল-রাব্স-সাল-বা'ই-মে-লোং (ওয়াইলি: Gyal rab sal ba'i me long) নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তার মার্গফল সম্বন্ধীয় রচনাটি লাম-'ব্রাস-পোদ-নাগ (ওয়াইলি: lam 'bras pod nag) নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা (ওয়াইলি: bka' bsdu bzhi pa) নামক তার বিখ্যাত গ্রন্থটি রচনা করতে অনুরোধ করেন। ব্লা-মা-দাম-পা-ব্সোদ-নাম্স-র্গ্যাল-ম্ত্শানের উল্লেখযোগ্য ছাত্র ছিলেন ত্সোং-খা-পা-ব্লো-ব্জাং-গ্রাগ্স-পা, রেদ-ম্দা'-বা-গ্ঝোন-নু-ব্লো-গ্রোস, ক্লোং-ছেন-পা-রাব-'ব্যাম্স-পা-দ্রি-মেদ-'ওদ-জের এবং তা'ই-সি-তু-ব্যাং-ছুব-র্গ্যাল-ম্ত্শান প্রভৃতি। Townsend, Dominique (2010-01)। "Lama Dampa Sonam Gyeltsen"। The Treasury of Lives: Biographies of Himalayan Religious Masters। সংগ্রহের তারিখ 2014-01-08।  এখানে তারিখের মান পরীক্ষা করুন: |তারিখ= (সাহায্য) Stearns, Cyrus . 1999. The Buddha from Dolpo: A Study of the Life and Thought of the Tibetan Master Dolpopa Sherab Gyeltsen. Albany: State University of New York. van der Kuijp, Leonard. 1993. “Fourteenth Century Tibetan Culture III: The Oeuvre of Bla ma dam pa Bsod nams rgyal mtshan (1312-1375).” Berliner Indologische Studien vol. 7, pp. 109–147. van der Kuijp, Leonard. 1994. “Fourteenth Century Tibetan Cultural History 1: Ta'i sit u Byang-chub rgyal-mtshan as a man of religion.” Indo-Iranian Journal, vol 37 number 2, pp. 139–149.